Dubrovnikin vanhassakaupungissa nähtävyydeltä toiselle on helpointa kulkea kävellen. Välimatkat ovat lyhyitä, kadut kapeita ja portaita on paljon. Liikuntaesteisille vanhakaupunki ja monet muutkin Dubrovnikin mäkiset alueet voivat olla hankalia liikkua. Kaupunginosasta toiseen Dubrovnikissa on kätevä kulkea Libertasin paikallisbusseilla. Linja-autolinjoja on kaupungissa kaikkiaan 10. Esimerkiksi Babin Kukin niemimaalle, jossa sijaitsevat monet kaupungin suosituimmista hotelleista, voi matkustaa vanhastakaupungista (Pile-portilta) paikallisliikenteen bussilla numero 6. Matkalippujen hinta ovat noin 12–15 kunaa (noin 1,60–2 €), riippuen siitä ostatko lipun lippukioskista vai bussikuskilta. (Tiedot tarkistettu 28.5.2018.)